Trøndelag Høyre

Trøndelag Høyre er partiet Høyres distriktsorganisasjon i Trøndelag. Organisasjonen ble stiftet i 2016 av Sør- og Nord-Trøndelag Høyre. Ved stiftelsen hadde organisasjonen rundt 2 000 medlemmer. Leder i Trøndelag Høyre er Christian Ingebrigtsen fra Melhus, mens Frode Revhaug fra Frosta er nestleder og Mari Holm Lønseth fra Trondheim er styremedlem. 

I perioden 2021–2025 har Høyre stortingsrepresentantene Linda Hofstad Helleland og Mari Holm Lønseth, begge valgt fra Sør-Trøndelag valgkrets.

I perioden 2023–2027 har Høyre 14 representanter i Trøndelag fylkesting. Pål Sæther Eiden er fylkesvaraordfører, mens Henrik Kierulf er leder i Høyres fylkestingsgruppe.

Høyre har foreninger og stiller lister i de fleste kommuner i Trøndelag. Etter valget i 2023 har Høyre ordførervervet i Trondheim, Malvik, Indre Fosen, Frøya, Frosta, Verdal og Namsos kommuner og på borgerlig fellesliste i Namsskogan kommune, og varaordførervervet i Frøya, Ørland, Orkland, Stjørdal, Levanger, Inderøy, Steinkjer og Grong kommuner.

 Historie 
I 1804 ble Trondhjems amt delt i Nordre og Søndre Trondhjems amt; i 1919 ble de omdøpt til Nord- og Sør-Trøndelag fylker.

I august 1884 var en rekke konservative velgerforeninger (grunnlovsforeninger) i Trøndelag med på å danne partiet Høyre. Blant de eldste av velgerforeningene var Grundlovsforeningen i Trondhjem (nå Trondheim Høyre), stiftet i januar 1883. Det ble ikke dannet amtsforeninger i Trøndelagsamtene, men Grundlovsforeningen i Trondhjem påtok seg mange av de samme oppgavene som Høyres amtsforeninger.

Mellom 1906 og 1921 ble det praktisert flertallsvalg i enmannskretser, noe som svekket Høyres organisasjon i mange deler av Trøndelag. Sør-Trøndelag Høyre og Nord-Trøndelag Høyre ble opprettet før stortingsvalget i 1921, da man gikk tilbake til flertallsvalg i flermannskretser. Kjøpstedene Trondheim og Levanger var en egen byvalgkrets ved stortingsvalgene til og med 1949, så Trondheim Høyre og Levanger Høyre var ikke tilsluttet fylkesorganisasjonene den gangen.

På 1900-tallet stod Høyre relativt sterkest i kjøpstedene Trondheim og Levanger, i kystbygdene på Hitra, på Fosen og i Ytre Namdalen, og i begynnelsen også i jordbruksbygdene i Stjørdalen og deler av Gauldalen. Generelt har Høyre også styrket sin stilling i Trøndelag gjennom urbaniseringen av bynære bygder.

I april 2016 vedtok fylkestingene i Nord- og Sør-Trøndelag å søke Stortinget om sammenslåing med virkning fra 2018, hvilket ble innvilget i juni samme år. Trøndelag Høyre ble stiftet i oktober 2016 og valgte et interimstyre med Yngve Brox som leder. Trøndelag Høyre avholdt sitt første fylkesårsmøte i januar 2017 og valgte Michael Momyr til leder.

 Ledere 

Partiledere
Yngve Brox 2016–2017 (interimstyre)
Michael Momyr 2017–2021
Christian Ingebrigtsen 2021–

Fylkessekretærer
Christian Ingebrigtsen 2016–2018
Stephen Ørmen Johnsen (konstituert) 2018–2019
Renate Bjørshol 2019–2023
Aimée Leistad 2023–

 Stortingsrepresentanter 
 Periode  Navn  Valgkrets   Merknader 2013–  Linda Hofstad Helleland  Sør-Trøndelag  Statsråd 2015–2019 2013–2017  Frank Jenssen  Sør-Trøndelag  2015–2017  Torhild O. Aarbergsbotten  Sør-Trøndelag  Vararepresentant 2013–  Elin Agdestein  Nord-Trøndelag  2017–  Mari Holm Lønseth  Sør-Trøndelag  2017–2019  Guro Angell Gimse  Sør-Trøndelag  Vararepresentant 2020–  Guro Angell Gimse  Sør-Trøndelag  Vararepresentant

 Statsråder 
 Periode  Navn  Departement 2013–2017  Børge Brende  Utenriksdepartementet 2015–2018  Linda Hofstad Helleland  Kulturdepartementet 2018–2019  Linda Hofstad Helleland  Barne- og likestillingsdepartementet 2020–  Linda Hofstad Helleland  Kommunal- og moderniseringsdepartementet

 Sideorganisasjoner 
 Trøndelag Unge Høyre 
Unge Høyre ble dannet som enkeltstående foreninger og først samlet i distriktsorganisasjonen Trøndelag Unge Høyre i 1933. I 1962 ble organisasjonen delt i Sør– og Nord–Trøndelag Unge Høyre. Høsten 2017 ble de slått sammen igjen til Trøndelag Unge Høyre.

Ledere
 2017–2018: Silje Marie Bjørung
 2018–2019: August Dybvad Grøntvedt
 2019–2020: Oda Nordhammer Solberg
 2020–2021: Knut Jørgen Kirkeberg
 2021–2022: Radino Mahendra
 2022–2023: Joachim Lindgren
 2023–2024: Ida Margrethe N. Hafstad
 2024-2025: Marwa S. Khan
 2025-: Henrik A. Devik

 Noter 

 Referanser 

 Eksterne lenker 

Kategori:Høyres fylkesorganisasjoner
Kategori:Politikk i Trøndelag
Kategori:Politiske partier etablert i 2016
Kategori:Organisasjoner i Trøndelag